### 4.     Drøftelse af infrastrukturplanens fokusområder

**Åbent**

Sagsnr.: 326-2018-34938       J.nr.: 05.00.00           Dokumentnr.:
326-2021-109790

**Sagstype**

Drøftelse.

**Resume og sagens baggrund**

På investeringsoversigten for 2019 er der afsat et
rådighedsbeløb på 0,6 mio. kr. til en infrastrukturplan for [adresse].
Rådighedsbeløbet er frigivet den 27. februar 2019. Infrastrukturplanen har
senest været politisk behandlet på Teknik- og Miljøudvalgets møde den 6. maj
2021, hvor proces- og tidsplan samt fokusområder blev drøftet. Udvalget skal nu
drøfte udpegning af konkrete lokaliteter, som der skal være fokus på i relation
til trængsel og trafiksikkerhed.

**Indstillinger**

Chefen for Vej, Ejendom og Affald indstiller,

1.    at udvalget drøfter
de lokaliteter, der i bilagene er peget på som trængselsbelastede eller
trafikfarlige, og

2.    at udvalget tager
stilling til, om de ønsker en specifik analyse af ældres trafikbehov.

**Behandling**

Teknik- og Miljøudvalget.

**Sagsfremstilling**

På dette møde drøftes specifikke problematikker, som vi skal
have øje for i infrastrukturplanen. På et temamøde i august/september forventes
en drøftelse af visioner og mål, oplæg til principper for byens infrastruktur
for alle trafikarter, samt detaljering af proces for inddragelse.

Bemærkninger fra Dialogforum for færdselssikkerhed

Infrastrukturplanen blev i den indledende fase forelagt
Dialogforum for Færdselssikkerhed. Alle medlemmer blev opfordret til at komme
med input til emner, de ønskede prioriteret i planen. Der indkom bemærkninger
fra Dansk Cyklistforbund, Ældrerådet og Midt- og Vestsjællands politi.
Bemærkningerne ses i Bilag 1. Bemærkningerne indarbejdes i det videre arbejde
med Infrastrukturplanen.

Ældrerådet foreslår en analyse af ældre borgeres
trafikbehov. Emnet ’tilgængelighed for alle’ vil være en naturlig del af infrastrukturplanen,
herunder retningslinjer og anbefalinger. Der bør desuden udformes et
projektblad med forslag til, hvad der kan gøres i Kalundborg generelt for at
øge tilgængeligheden for alle. Udvalget skal vurdere, om der skal udarbejdes en
specifik analyse af ældres trafikbehov.

Fokusområder

Infrastrukturplanens 4 fokusområder er i vedlagte bilag 2-5
nærmere beskrevet, og indeholder:

·
Fremkommelighed

·
Trafiksikkerhed og tryghed

·
Byudvikling

·
Klimavenlig og sammenhængende transport

*Fremkommelighed* Bilag 2 indeholder et kort med trængselsbelastede lokaliteter. Udvalget
skal forholde sig til disse lokaliteter og eventuelt supplere med yderligere
lokaliteter, hvis der findes behov herfor. I de kommende måneder vil
administrationen arbejde videre med kapacitetsberegninger for disse lokaliteter
samt mulige afhjælpningstiltag. Der vil også blive arbejdet med mængden af
tunge transporter på vejnettet (herunder godsstrømme og vejenes bæreevne) samt
fremtidssikring af parkeringsforholdene i byen.

*Trafiksikkerhed og utryghed*

Kortet i bilag 3 viser de lokaliteter, som administrationen
umiddelbart vurderer, er de mest trafikfarlige og utrygge lokaliteter for både
bilister og lette trafikanter (figur 1), samt et overblik over registrerede
trafikuheld i relation til disse lokaliteter (figur 2). Udvalget skal forholde
sig til lokaliteterne, og gerne supplere, hvis der findes behov for det. I de
kommende måneder vil kortet blive kvalificeret ud fra blandt andet uheldstal,
og tiltag til afhjælpning vil blive foreslået, hvor det er muligt.

*Byudvikling*

Bilag 4 viser hovedtræk i [adresse] igangværende
byudvikling samt de omgivende statslige infrastrukturer, som vi skal forholde
os til i den takt, de bliver detaljerede. På de kommende møder zoomes ind på
udviklingen i midtbyen og uddannelseskorridoren, samt hvorledes infrastrukturen
kan understøtte udviklingen i uddannelse, service, boliger og erhverv ved
forskellige udbygningsscenarier.

*Klimavenlig og sammenhængende transport*

Bilag 5 beskriver muligheder for fremme af klimavenlige
transportformer, så som elbiler, cykling, gang, kollektiv transport (bus og
jernbanetransport) og samkørsel. Under sammenhængende transport vil der blandt
andet blive arbejdet med trafikknudepunkter, parkering, sammenhæng i stinet
(for cyklister og gående) samt tiltag til fremme af alternativer til bilen på
de korte ture, herunder både kommunikative og vejtekniske tiltag.

**Bilag**

|  |  |
| --- | --- |
| Bilag 1 - Input dialogforum | 326-2021-115990 |
| Bilag 2 - Fremkommelighed | 326-2021-115975 |
| Bilag 3 - Trafiksikkerhed og Tryghed | 326-2021-115983 |
| Bilag 4 - Byudvikling | 326-2021-115954 |
| Bilag 5 - Klimavenlig og sammenhængende transport | 326-2021-115925 |